De to mænd, der mandag blev anholdt for røveriet i Spar Nords afdeling i Sæby, er ved et grundlovsforhør i Retten i Hjørring blevet varetægtsfængslet til den 6. september. Røveriet foregik ved, at den ene af de to mænd kom ind i banken og truede med hånden i lommen og muligvis en kniv personalet til at udlevere penge. Røverne forsvandt i en bil, men Nordjyllands Politi anholdt dem begge umiddelbart efter. Den 26-årige mand, der er fra Vadum, erkendte under grundlovsforhøret, at han stod bag røveriet. Den 21-årige mand, der ikke er fra Nordjylland, nægter sig imidlertid skyldig. De to mænd forklarede begge, at den 26-årige havde røvet banket alene, og at den 26-årige blot skulle køre den 21-årige et sted hen efter røveriet.

Opsummering:
En 21-årig og en 26-årig mand blev tirsdag varetægtsfængslet i fire uger efter et bankrøveri i Sæby mandag.